# data[].attributes.headline
สมัยกรุงรัตนโกสินทร์

# data[].attributes.subject
สมัยกรุงรัตนโกสินทร์

# data[].attributes.body
ช่วงรัชกาลที่ 6-ปัจจุบัน

บ้านเมืองได้ผ่านจากภาวะศึกสงคราม และได้มีการก่อสร้างเมืองให้มั่นคงเป็นปึกแผ่น เกิดความ สงบร่มเย็น โดยทั่วไปแล้ว ศิลปะ วัฒนธรรม ของชาติ ก็ได้รับการฟื้นฟูทะนุบำรุง และส่งเสริมให้เจริญรุ่งเรืองขึ้น โดยเฉพาะทางด้านดนตรีไทย ในสมัยนี้ได้มีการพัฒนาเปลี่ยนแปลงเจริญขึ้นเป็นลำดับ

# data[].attributes.headline
สมัยรัชกาลที่ 6

# data[].attributes.subject
สมัยรัชกาลที่ 6

# data[].attributes.body
พระบาทสมเด็จพระมงกุฎเกล้าเจ้าอยู่หัว

เป็นสมัยที่การดนตรีเจริญขึ้นมากเพราะพระมหากษัตริย์ทรงสนพระทัยและทรงบำรุงอย่างจริงจัง จึงเกิดนักดนตรีไทยฝีมือดี ซึ่งต่อมาเป็นครูดนตรีไทยที่มีชื่อเสียงหลายคน เช่น  หลวงประดิษฐ์ไพเราะ ( ศร ศิลปบรรเลง)

ด้านดนตรี เกิด "วงปี่พาทย์มอญ" การนำ "อังกะลุง" มาเผยแพร่ในเมืองไทยเป็นครั้งแรก มีการนำเครื่องดนตรีของต่างชาติเข้ามาบรรเลงผสมในวงเครื่องสาย ได้แก่ ขิมของจีน และออร์แกนของฝรั่ง ทำให้วงเครื่องสายพัฒนารูปแบบของวงไปอีกลักษณะหนึ่ง คือ "วงเครื่องสายผสม"

บทเพลง ในสมัยรัชกาลที่ ๖ เกิดเพลงทางกรอ เพลงทางเปลี่ยน เพลงที่มี ลูกนำขึ้นต้น

# data[].attributes.headline
สมัยรัชกาลที่ 7

# data[].attributes.subject
สมัยรัชกาลที่ 7

# data[].attributes.body
พระบาทสมเด็จพระปกเกล้าเจ้าอยู่หัว

พระบาทสมเด็จพระปกเกล้าเจ้าอยู่หัวทรงตั้งวงเครื่องสาย ส่วนพระองค์ขึ้น โดยพระองค์ทรงซอด้วง และพระบรมราชินีทรงซออู้ พร้อมทั้งเจ้านายอีกหลายพระองค์ อยู่ในวงนั้น

บทเพลง
พระองค์ยังทรงพระราชนิพนธ์ เพลงราตรีประดับดาว เถา เพลงเขมรละออองค์ เถา และเพลงคลื่นกะทบฝั่ง ๓ชั้น ต่อมาเมื่อหลังการเปลี่ยนแปลงการปกครอง ในปี พ.ศ. ๒๔๗๕ การดนตรีไทยได้ค่อย ๆ เสื่อมลง จนมาถึงหลังสงครามโลกครั้งที่ ๒ไปแล้ว จึงได้มีการฟื้นฟูดนตรีไทยขึ้นใหม่ จนมาถึงปัจจุบันนี้ในรัชกาลพระบาทสมเด็จพระเจ้าอยู่หัว ก็ทรงพระปรีชาสามารถทางดนตรีสากล และพระราชนิพนธ์เพลงขึ้นหลายเพลงด้วย แต่พระองค์ยังทรงสนพระทัยการดนตรีไทย โดยพระราชทานทุน ให้พิมพ์เพลงไทยเป็นโน้ตสากลออกจำหน่ายจนเป็นที่นิยมของวงการดนตรีทั่วไป

หลังการเปลี่ยนแปลงการปกครอง พ.ศ.2475
ได้มีการเปลี่ยนแปลงการปกครองจากระบอบสมบูรณาญาสิทธิราชย์ไปเป็นการปกครองใน ระบอบประชาธิปไตย  ดนตรีไทยซึ่งได้รับผลกระทบกับการเปลี่ยนแปลงในครั้งนี้  ดนตรีไทยค่อยๆ  เสื่อมถอยลงเป็นลำดับจนแทบสูญสิ้นไป  แต่ภายหลังจากสงครามโลกครั้งที่ 2  สิ้นสุดลง  การฟื้นฟูดนตรีไทยจึงได้เริ่มต้นขึ้นใหม่อีกครั้งหนึ่งและมีการพัฒนาดนตรี ไทยให้เจริญก้าวหน้าอย่างต่อเนื่องมาจนถึงยุคสมัยปัจจุบัน

# data[].attributes.headline
สมัยรัชกาลที่ 8

# data[].attributes.subject
สมัยรัชกาลที่ 8

# data[].attributes.body
พระบาทสมเด็จปรเมนทรมหาอนันทมหิดล

สมัยนี้“เป็นระยะที่ดนตรีไทยเข้าสู่สภาวะมืดมนเพราะรัฐบาลไม่ส่งเสริมดนตรีไทย และยังพยายามให้คนไทยหันไปเล่นดนตรีสากลแบบตะวันตก” แต่ก็ทำให้เกิดเพลงไทยที่ผสมดนตและจังหวะของต่างประเทศเข้ามา

บทเพลง
หลวงประดิษฐ์ ไพเราะ ( ศร ศิลปบรรเลง) ยังคงแต่งเพลงต่อไปอย่างไม่ย่อท้อ เพลงเอกของท่านที่เกิดขึ้นในสมัยรัชกาลที่ ๘ เช่น แสนคำนึงเถา กราวรำเถา แขกเงาะ และแขกชุมพล เป็นต้น

อาจารย์ มนตรี ตราโมท ก็หันมาประดิษฐ์เพลงระบำมากขึ้น

หลวงวิจิตรวาทการร่วมกับอาจารย์มนตรี ตราโมทแต่งเพลงประกอบบทละครประวัติศาสตร์หลายเพลง เช่น เพลงเพื่อนไทย ใต้ร่มธงไทย ในน้ำมีปลา ในนามีข้าว ฯลฯ บางเพลงก็นำทำนองของฝรั่งมาใส่เนื้อไทยบ้าง เช่น ภาพเธอ  และเกิดการทำเพลงเพื่อประกอบละครอีกด้วย

# data[].attributes.headline
สมัยรัชกาลที่ 9

# data[].attributes.subject
สมัยรัชกาลที่ 9

# data[].attributes.body
สมัยพระบาทสมเด็จพระเจ้าอยู่หัว

พระราชนิพนธ์เพลงขึ้นไว้หลายเพลง ได้พระราชทานทุนให้พิมพ์เพลงไทยเดิมเป็นโน้ตสากลออกจำหน่าย เป็นที่นิยมของวงการดนตรีไทยเป็นอย่างยิ่ง มีการนำทำนองเพลงพื้นเมืองหรือเพลงไทยเดิมสองชั้น ชั้นเดียว มาใส่เนื้อร้องใหม่แบบเนื้อเต็มตามทำนอง เกิดเป็นเพลงลูกทุ่ง เพลงลูกกรุง

บทเพลงในสมัยรัชกาลที่ ๙ สมเด็จพระเทพ รัตนราชสุดา ฯ สยามบรมราชกุมารี ทรงพระราชนิพนธ์บทร้อง เพลงไทยดำเนินดอย (ลาวดำเนินทราย) อันแสดงให้เห็นถึงพระราช กรณียกิจของพระบาทสมเด็จพระเจ้าอยู่หัว ครูมนตรี ตราโมท ได้ประพันธ์เพลงไว้มากมายได้แก่ เพลงสามชั้น เพลงเถา เพลง๒ ชั้น เพลงชั้นเดียว เพลงร้องสอดดนตรี ไว้มากมาย ไม่ต่ำกว่า ๒๐๐เพลง

# data[].attributes.body
พระบาทสมเด็จพระวชิรเกล้าเจ้าอยู่หัว

เป็นยุคสมัยของการผสมผสานของดนตรีสากล และวัฒนธรรมต่างประเทศที่หลากหลาย ไม่ว่าจะเป็นยุโรป หรือประเทศเพื่อนบ้าน ที่ไทยรับวัฒนธรรมเข้ามา

ด้านดนตรี การใช้เทคโนโลยีการบันทึกเสียงสร้างมิติเสียงใหม่ๆในดนตรีไทย มีการเผยแพร่ทางสื่อ เกิดเพลงที่หลากหลายประเภท และนักดนตรีมากมาย

# data[].attributes.attachment_link.title
วงปี่พาทย์มอญ เพลง กระต่ายเต้น (เพลงมอญไพเราะ)